2012 II. jegyzőkönyv

mely készült a budaörsi Örmény Nemzetiségi Önkormányzat 2012. már. 29-én 19.00 órakor megtartott saját székhelyén tartott ülésén.

Jelen vannak: Fancsali Emese, Fancsali Bence, Fancsali G. János, Madaras Gábor.

Elnök: Megállapítom, hogy az ülés határozatképes, szavazásra bocsátom a következő napirendet: 1. 2011. évi költségvetés végrehajtásáról szóló beszámoló, 2. Szervezési kérdések.

**8/2012.(III.29) sz. BÖNÖ határozat**. A testület egyhangúlag elfogadta a következő napirendi pontot: 1. 2011. évi költségvetés végrehajtásáról szóló beszámoló, 2. Szervezési kérdések.

Elnök: Jegyzőkönyvvezetőnek Fancsali Emesét, jegyzőkönyv hitelesítőnek Fancsali Bencét ajánlom.

Fancsali Emese: Elfogadom.

Fancsali Bence. Elfogadom.

**9/2012.(III.29.) sz. BÖNÖ határozat**. A testület egyhangúlag elfogadta jegyzőkönyvvezetőnek Fancsali Emesét, jegyzőkönyv hitelesítőnek Fancsali Bencét.

Elnök: 2011. évi költségvetésünk végrehajtása a következők szerint történt:

(1) A Budaörsi Örmény Nemzetiségi Önkormányzat a 2011. évi zárszámadását az alábbiak szerint fogadja el:

|  |  |  |  |  |  |
| --- | --- | --- | --- | --- | --- |
|  |  | **Eredeti előirányzat** | **Módosított előirányzat** | **Teljesítés** |  |
| **Bevételek** | |  |  |  |  |
|  | Állami támogatás | 0 | 0 | 0 | e Ft |
|  | Önkormányzati támogatás | 0 | 1 042 | 964 | e Ft |
|  | Támogatásértékű bevétel | 0 | 1 321 | 1 321 | e Ft |
|  | Átvett pénzeszköz | 0 | 0 | 0 | e Ft |
|  | Működési bevételek | 0 | 67 | 68 | e Ft |
|  | 2010. évi pénzmaradvány | 0 | 61 | 62 | e Ft |
| **Bevételek összesen:** | | **0** | **2 491** | **2 415** | **e Ft** |
|  |  |  |  |  |  |
|  |  | **Eredeti előirányzat** | **Módosított előirányzat** | **Teljesítés** |  |
| **Kiadások** | |  |  |  |  |
|  | Személyi juttatások | 0 | 119 | 119 | e Ft |
|  | Munkaadókat terhelő járulékok | 0 | 74 | 74 | e Ft |
|  | Dologi kiadások | 0 | 1 548 | 981 | e Ft |
|  | Átadott pénzeszközök | 0 | 750 | 750 | e Ft |
|  | Támogatásértékű kiadások | 0 | 0 | 0 | e Ft |
|  | Felhalmozási kiadások | 0 | 0 | 0 | e Ft |
| **Kiadások összesen:** | | **0** | **2 491** | **1 924** | **e Ft** |

(2.) A Budaörsi Örmény Nemzetiségi Önkormányzat 2011. évi, kötelezettséggel terhelt pénzmaradványát 0 e Ft összegben, szabad pénzmaradványát 567 e Ft összegben határozza meg, melyek felhasználását az alábbi részletezés alapján fogadja el:

|  |  |  |
| --- | --- | --- |
| Személyi juttatások | 0 | eFt |
| Munkaadókat terhelő járulékok | 0 | eFt |
| Dologi kiadások | 567 | eFt |
| Átadott pénzeszközök | 0 | eFt |
| Támogatásértékű kiadások | 0 | eFt |
| Felhalmozási kiadások | 0 | eFt |
| Pénzmaradvány összesen: | **567** | **eFt** |

Madaras G.: Reméljük, ebben az évben sikerül a múlt évi stagnálást túllépni. Az új szabályozások is segíteni fognak ebben.

Fancsali Emese: Valóban, feladataink zöme erre az évre maradt.

**10/2012.(III.29.) sz. BÖNÖ határozat**. A testület egyhangúlag elfogadta a 2011. évi költségvetés végrehajtásáról szóló beszámolót a következők szerint:

(1) A Budaörsi Örmény Nemzetiségi Önkormányzat a 2011. évi zárszámadását az alábbiak szerint fogadja el:

|  |  |  |  |  |  |
| --- | --- | --- | --- | --- | --- |
|  |  | **Eredeti előirányzat** | **Módosított előirányzat** | **Teljesítés** |  |
| **Bevételek** | |  |  |  |  |
|  | Állami támogatás | 0 | 0 | 0 | e Ft |
|  | Önkormányzati támogatás | 0 | 1 042 | 964 | e Ft |
|  | Támogatásértékű bevétel | 0 | 1 321 | 1 321 | e Ft |
|  | Átvett pénzeszköz | 0 | 0 | 0 | e Ft |
|  | Működési bevételek | 0 | 67 | 68 | e Ft |
|  | 2010. évi pénzmaradvány | 0 | 61 | 62 | e Ft |
| **Bevételek összesen:** | | **0** | **2 491** | **2 415** | **e Ft** |
|  |  |  |  |  |  |
|  |  | **Eredeti előirányzat** | **Módosított előirányzat** | **Teljesítés** |  |
| **Kiadások** | |  |  |  |  |
|  | Személyi juttatások | 0 | 119 | 119 | e Ft |
|  | Munkaadókat terhelő járulékok | 0 | 74 | 74 | e Ft |
|  | Dologi kiadások | 0 | 1 548 | 981 | e Ft |
|  | Átadott pénzeszközök | 0 | 750 | 750 | e Ft |
|  | Támogatásértékű kiadások | 0 | 0 | 0 | e Ft |
|  | Felhalmozási kiadások | 0 | 0 | 0 | e Ft |
| **Kiadások összesen:** | | **0** | **2 491** | **1 924** | **e Ft** |

(2.) A Budaörsi Örmény Nemzetiségi Önkormányzat 2011. évi, kötelezettséggel terhelt pénzmaradványát 0 e Ft összegben, szabad pénzmaradványát 567 e Ft összegben határozza meg, melyek felhasználását az alábbi részletezés alapján fogadja el:

|  |  |  |
| --- | --- | --- |
| Személyi juttatások | 0 | eFt |
| Munkaadókat terhelő járulékok | 0 | eFt |
| Dologi kiadások | 567 | eFt |
| Átadott pénzeszközök | 0 | eFt |
| Támogatásértékű kiadások | 0 | eFt |
| Felhalmozási kiadások | 0 | eFt |
| Pénzmaradvány összesen: | **567** | **eFt** |

Elnök: Április 2-án 17.30 órakor a Város képviselőtestületének illetékes bizottsága tárgyalja a 2012 évi nemzetiségi önkormányzatok folyó évi támogatását.

**Madaras Gábor:** Egyértelmű, hogy korábbi aktivitásunkat aligha tudjuk folytatni. Ez már csak akkor lehetne lehetőséges, ha mindenki ingyen dolgozna, miként teszi képviselőtestületünk. De ezt nem várhatjuk nyomdától, szálláshelytől, közlekedési eszközöktől, étkezdéktől, üzletektől.

**Fancsali Emese:** Marad egy alibi-tevékenység, egyszer évente rendezett valamilyen összejövetel. A kisebbségi lét, szerintünk, amint eddig végzett munkánk bizonyítja, nem erről szól, hanem a mindennapok nemzetiségként való megéléséről. Erre itt már nincs lehetőség.

**Fancsali Bence:** Ne legyünk elégedetlenek, a DUO FRESCO múlt évi szereplése értékes hozzájárulásunk volt a nemzet kultúrájához. Igaz hogy ehhez financiálisan már semmi köze önkormányzatunknak, hisz az érintett képviselők saját pénzükön szervezték meg, majd szerepeltek szerte a világban, de az együttes mindenképp az önkormányzatunk égisze alatt működik.

**Elnök:** Ki tudna hétfőn részt venni az említett ülésen?

**Madaras Gábor:** Sajnos, én az nap este 20.00 óráig dolgozom.

**Fancsali Emese**: Én sem tudok részt venni.

**Fancsali Bence**: Én minden nap legkorább 20.00 órakor érek haza, tehát nem lehetek jelen.

**Elnök:** Bár jómagam is 19.00 óráig tanítok, megpróbálom valahogy megoldani a részvételt.

**Fancsali Bence:** Jó lenne tudni, ebben az évben is, miként 2011-ben 12-13 ülésünk lesz talán?

**Elnök:** Az ülések számát az új nemzetiségi törvény nem ebben a mennyiségben szabja meg, ellenben a költségvetés szabályai kötelezőek számunkra is. Jó lenne döntenünk itt látott pénz maradványunk- ról.

**Fancsali Emese**: Szerintem kutatásaink céljára kellene fordítanunk a maradványt.

**Fancsali Bence:** És pályázni, másképp minden munkánk a mi szűk közösségünkben marad, nem válik közkincs belőlük.

**11/2012.(III.29.) sz. BÖNÖ határozat.** A testület egyhangúlag úgy határoz, hogy a 2011. évi pénzmaradványt eddigi kutatásainak céljaira fordítja.

Elnök: A meghirdetett napirendi pontokat megtárgyaltuk, most 20.10 óra, a jelenlétet megköszönve az ülést lezárom.

k.m.f.

Fancsali Bence Fancsali G. János

jegyzőkönyv hitelesítő elnök